RESOLUCIÓN do 13 de novembro de 2007 pola que se convoca un curso avanzado de seguridade e protección de personalidades e autoridades locais.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 21/11/2007

Dentro das actividades programadas para o ano 2007 en colaboración coa Deputación Provincial de Ourense, en virtude do convenio de formación asinado entre a Consellería de Presidencia, Administracións Públicas e Xustiza e a Deputación Provincial de Ourense, anúnciase a realización dun curso avanzado de seguridade e protección de personalidades e autoridades locais, que deberá desenvolverse conforme as seguintes bases:
Obxectivos.
Contribuír a actualizar e mellorar a formación profesional na área técnica dos membros da policía local das entidades locais da provincia, para que sexan capaces de abordar dun xeito óptimo a protección de personalidades e autoridades locais.
Actualizar os participantes na teoría e na práctica sobre condución e tiro.
Perfeccionar os policías locais participantes nas diversas técnicas básicas de protección.
Publicación.
Esta actividade formativa, e tamén todas aquelas que se desenvolvan en colaboración coa Deputación Provincial de Ourense, será obxecto de publicación no Diario Oficial de Galicia e no BOP de Ourense.
Destinatarios.
Persoal das entidades locais da provincia pertencente aos corpos de policía local.
Requisitos.
Ter superado o curso de nivel básico en seguridade e protección de personalidades e autoridades locais.
Inscrición.
A inscrición dos participantes será totalmente gratuíta.
Prazas.
20 prazas.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 3 de decembro ás 14.00 horas.
3. As instancias deberán enviarse á Deputación Provincial de Ourense-Departamento de Formación Continua (fax: 988 38 52 15): rúa Progreso nº 30, 32003 Ourense; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso desenvolverase durante os días 10, 11, 12, 13, 17, 18, 19 e 20 de decembro de 2007.
O horario será de 16.00 a 21.00 horas, cunha duración de 40 horas lectivas.
Contido.
1. Seguridade, protección e autoprotección.
1.1. Planificación operativa de dispositivos de seguridade.
1.2. Protección dinámica.
1.3. Protección estática.
1.4. Requisas.
1.5. Casuística.
1.6. Deontoloxía.
1.7. Información.
1.8. Avanzadas.
1.9. Contravixilancias.
1.10. Autoprotección.
1.11. Prácticas de protección.
1.12. Prácticas de avanzadas e contravixilancias.
2. Actualización na condución de seguridade en protección.
2.1. Módulo teórico de condución de seguridade.
2.2. Módulo práctico de condución de seguridade.
3. Actualización en técnicas de tiro policial en protección.
3.1. Módulo teórico de tiro policial.
3.2. Módulo práctico de tiro policial.
Relación de admitidos.
A relación de admitidos faraa pública o día 5 de decembro a partir das 14.00 horas, tanto pola Deputación Provincial de Ourense como a Academia Galega de Seguridade Pública, os interesados poden coñecer e confirmar a súa asistencia chamando aos teléfonos 986 59 02 42/43/44 (Agasp) e na páxina web
http://agasp.xunta.es, ou 988 38 51 42 (Departamento de Formación Continua da Deputación Provincial de Ourense
).
Lugar.
O curso desenvolverase nas aulas do centro cultural da Deputación Provincial de Ourense, na galería de tiro da Xefatura de Policía Local e no parque tecnolóxico.
Certificado de aproveitamento.
Ao remate do curso entregaráselles un certificado de aproveitamento a aquelas persoas que acrediten a súa participación continuada nel e superen as correspondentes probas de coñecementos.
Modificacións.
Tanto a Academia Galega de Seguridade Pública como a Deputación Provincial de Ourense, se é o caso, poderán modificar o desenvolvemento normal do curso para adaptalo ás necesidades da Administración e ás continxencias que poidan xurdir.
A Estrada, 13 de novembro de 2007.
Carlos Suárez-Mira Rodríguez
Director xeral da Academia Galega
de Seguridade Pública
Ver referencia pdf "22500D010P016.PDF"